钦定古今图书集成/理学汇编/学行典/第145卷 > 老子 > 《齐物论》
## 钦定古今图书集成/理学汇编/学行典/第145卷 > 老子 > 《齐物论》

“六合之外，圣人存而不论；六合之内，圣人论而不议。
《春秋经世》、先王之志，圣人议而不辩。故分也者，有不
分也；辩也者，有不辩也。”曰：“何也？人圣怀之，众人辩之，
以相示也。故曰：辩也者，有不见也。夫大道不称，大辩
不言，大仁不仁，大廉不嗛，大勇不忮，道昭而不道，言
辩而不及，仁常而不成，廉清而不信，勇忮而不成。五”
者园而几向方矣。故知止其所不知，至矣。孰知不言
之辩，不道之道？若有能知，此之谓天府。注焉而不满，
酌焉而不竭，而不知其所由来，此之谓葆光。